OpenLLM-France/wikimedia huggingface dataset:
# Fromelles

Fromelles :
| Ar vourc'h. ||
| Melestradurezh ||
| Stad | Frañs |
| Rannvro | Hauts-de-France |
| Departamant | Norzh |
| Arondisamant | Lille |
| Kanton | La Bassée |
| Kod kumun | 59257 |
| Kod post | 59249 |
| Maer Amzer gefridi | Jean-Gabriel Masson 2014-2020 |
| Etrekumuniezh | Communauté de communes de Weppes |
| Lec'hienn web | http://www.fromelles.fr/ |
| Poblañsouriezh ||
| Poblañs | 1 065 ann. (2020) |
| Stankter | 125 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 18 m — brasañ 32 m |
| Gorread | 8,54 km² |
| kemmañ |
Fromelles zo ur gumun edepartamant gall an Norzh e Bro-C'hall.
* Ur straed e bourc'h Fromelles

## Istor

* Dismantroù an iliz katolik, 1914
Brezel-bed kentañ:
* tapet e voe ar gêriadenn gant al lu alaman d'an 9 a viz Here 1914; chom a reas war an talbenn; emgannoù start a voe e Fromelles etre Luioù Aostralia hag ar Rouantelezh-Unanet eus un tu hag an Alamaned eus an tu all e miz Gouere 1916; sellet ouzh Emgann Fromelles;
* roet e voe ar Groaz Brezel 1914-1918 d'ar gumun e 1920

## Monumantoù ha traoù heverk

* Kounlec'h aostralian ha bered ar C'hommonwealth: VC Corner Australian Cemetery
| Bro | Niver a soudarded |
| Aostralia | 410 (korfoù adkavet ha chomet dianv razh) |
| Hollad | 410 |
Marvet int e-pad ar Brezel bed kentañ en Emgann Fromelles. Lakaet eo bet ouzh ar monumant roll an 1 206 soudard aostralian marvet.
* Bered ar C'hommonwealth: Pheasant Wood Military Cemetery
| Bro | Niver a soudarded |
| Aostralia | 205 (96 anezhe a zo anavezet) |
| Rouantelezh-Unanet | 3 |
| Dianv | 42 |
| Hollad | 250 |
Marvet int e-pad ar Brezel bed kentañ en Emgann Fromelles. Digoret eo bet ar vered e penn-kentañ 2010; an digoradur ofisiel a oa bet lidet d'an 19 a viz Gouere 2010 $^,$$^,$.

## Emdroadur ar boblañs 1793-2007

* Andonioù : Cassini hag EBSSA

## Notennoù ha daveoù

* ↑ Roadennoù ofisiel e lec'hienn an EBSSA
* ↑ Pages 14-18
* ↑ Commonwealth War Graves Commission
* ↑ Commonwealth War Graves Commission
* ↑ "Le Monde", 18-19 a viz Gouere 2010
* ↑ "Ouest-France", 20 a viz Gouere 2010
# Fronde

Ar Frond (1648-1643) eo an hollad emsavadegoù a c'hoarvezas er XVIIvet kantved e Bro-C'hall, e-pad minorelezh ar roue Loeiz XIV (1643-1656) ha rejañs e vamm, ar rouanez Anna Aostria, ha p'edo ar rouantelezh c'hall o vrezeliñ ouzh Spagn (1635-1659). Dont a rae an emsavadegoù evel respont da gresk galloud ar rouaned c'hall, kroget dindan Herri IV ha Loeiz XIII, kreñvaet gant ar ministr Richelieu. Goude marv Richelieu en 1642, ha hini Loeiz XIII en 1643, e voe gwanaet galloud ar roue e-pad ar rejañs.

## Notennoù

* ↑ Geriadur Martial Ménard, 2012, p. 615.
# Frome

Frome (/ˈfɹuːm/) a zo ur gêr e kontelezh Somerset e mervent Bro-Saoz (Rouantelezh Unanet).
# Front Nacional de Catalunya

Ar Front Nacional de Catalunya ("Talbenn Broadel Katalonia") a oa ur strollad broadelour krouet e Pariz e 1940 gant Katalaniz en harlu, en o zouez izili eus Nosaltres Sols! hag ar FENEC.
Er penn-kentañ e krede da izili ar strollad e teuje armeoù broioù ar gevredidi da sikour Katalonia a-benn diskar gouarnamant Franco.
Ur rann vilourel en doa an talbenn gant Jaume Martínez Vendrell en he fenn hag a dalveze, hervez an talbenn, da arme Katalonia o stourm a-enep an alouberion.
War-lerc'h e savas a-du meur a ezel eus an Talbenn gant strolladoù all hag a groge da zont war-wel, dreist-holl Arme Pobl Katalonia (Exèrcit Popular Català pe EPOCA ha Talbenn evit Dieubidigezh Katalonia (FAC) bet levezonet gant ar varskouriezh-leninouriezh.
E 1968 en em zisrannas ur strolladig tud ha krouet gante da heul unan eus ar rannoù a ziazezas PSAN. Sevel a reas Talbenn Broadel Katalonia a-du gant FAC met en em zivodañ a reas ez-ofisiel e 1982.

### Liammoù diavaez

* El Front Nacional de Catalunya (1939-1977)
# Frongoch

Frongoch zo ur gêriadenn en hanternoz Kembre, e Gwynedd, e-kichenik Y Bala.
Ur c'hamp-bac'h e voe Frongoch e-pad ar Brezel-bed Kentañ, evit prizonidi alaman da gentañ hag evit Iwerzhoniz goude Emsavadeg Pask 1916. Ouzhpenn 1 800 a vroadelourien eus Iwerzhon a voe bac'het er c'hamp-se. En o zouez e oa tud hag a voe pennoù-bras e brezel dieubidigezh Iwerzhon, evel Michael Collins pe Arthur Griffith. Ollscoil na réabhlóide ("skol-veur an dispac'h") e voe lesanvet ar c'hamp-bac'h gant an dud-se.
# Front National

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Meur a Front National zo en istor ar broioù gallek.

## Belgia

* ar Front national (Belgia)

## Bro-C'hall

* ar Front National (strollad politikel gall), pe FN, ur strollad politikel gall savet en 1972 ;
** ar Front national de la jeunesse (FNJ), ur skourr anezhañ ;
* ar Front national, ur bodad kevreoù savet evit stourm ouzh an etre broadelouriezh goude Enkadenn ar 6 a viz C'hwevrer 1934 ;
* ar Front national des combattants (FNC), savet en 1957 ;
* ar Front national de lutte pour la liberté et l’indépendance de la France, un emsav er Résistance française ;
* ar Front national de la Résistance savet en 1941, ur bodad resistanted c'hall .

## Pennadkar

* Talbenn broadel
# Froncysyllte

Froncysyllte zo ur gêriadenn vihan e kontelezh Wrecsam, e biz Kembre. E traonienn Llangollen emañ. Gwechall e oa e Sir Ddinbych, goude e kontelezh Clwyd ha bremañ emañ e distrig Wrecsam.
Brudet eo laz-kanañ ar vro, Côr Meibion Froncysyllte, koulz ha Dourbont Pontcysyllte a zo e-kichen.
# Germania (alegorienn)

Germania eo anv an alegorienn krouet da skeudenniñ ar bobl alaman, pe Alamagn.

## Istor

Kentañ ma voe treset Germania evel ur vaouez a hañval bout war pezhioù moneiz roman.

### Delwennoù

* Germania, delwenn, 2,5 m a uhelder, ouzh palez skol-veur Strasbourg, distrujet e 1918 gant ar C'hallaoued.
* Germania, delwenn adsavet e 2013 gant Patrick Berthaud, eus Eschbach-au-Val.
* Germania, meurzelwenn en Niederwalddenkmal, a-us da Rüdesheim am Rhein.
* Germania Johannes Schilling.
* Germania, meurzelwenn en Niederwalddenkmal.
* Monumant da Germania e Bad Düben.

### Liverezh

* Germania, taolenn gant Philipp Veit war-dro 1834-1836.
* "Germania", murlivadur gant Philipp Veit, Städelsches Institut Frankfurt am Main, 1834-1836.
* Italia ha Germania gant Johann Friedrich Overbeck (1828)
* Germania, en Iliz Sant-Paol, e Frankfurt am Main, 1848.
* Germania o tihuniñ, gant Christian Köhler e 1849.
* Germania o tiwall ar Roen, 1860.
* Germania brezelgar, e 1914, gant Friedrich August von Kaulbach.
# Germaine Gardey

Germaine Gardey (Saint-Androny (Gironde) 1904 - Pariz 1995) a oa ul livourez c'hall. Awenet e oa bet gant Breizh.

## Un nebeud oberennoù

* Groeadez yaouank, 1909
* "Groe, Beg ar C'hizhier" (Groix, "Les Chats")
* "Ar galafetourien (Les calfateurs)

## Diskouezadegoù
### Diwar he fenn

* Femmes artistes en Bretagne (1850-1950), Mirdi Ar Faoued, 29 a viz Even - 13 a viz Here 2013

## Levrlennadur

* Peintres des Côtes de Bretagne, Léo Kerlo ha Jacqueline Duroc, Chasse-Marée, 2007
# Germaine Kerjean

Germaine Kerjean, bet ganet Germaine Charlotte Rose Chapelle d'an 22 a viz Gouere 1893 en Havr-Nevez (Seine-Izelañ d'ar mare-se, Bro-C'hall) hag aet da Anaon d'ar 6 a viz Mae 1975 e Viry-Châtillon (Essonne, Bro-C'hall), a oa un aktourez (c'hoariva, sinema ha skinwel) c'hall.

## He buhez

Troet-mat e oa-hi gant ar c'hoariva. Ma'z eas da Bariz da gregiñ gant he micher e strollad komedianed Charles Dullin. A-hed pemp bloaz warn-ugent he devoe tro da c'hoari war holl leurennoù ar benngêr. Degemeret e voe er gComédie-Française ha mont a reas da gomedianez anezhi adalek 1946 betek 1956.
Ar filmaozer gall Henri Fescourt (1880-1966) an hini eo a roas tro dezhi d'ober anaoudegezh gant ar sinema dre e film hir mut Monte Cristo (deuet e-maez e 1929).

## He fezhioù-c'hoari

War al lec'hienn Les Archives du Spectacle.

## He filmoù
#### 1920-1929 : ur film

* 1929 : Monte Cristo, sevenet gant Henri Fescourt.

#### 1930-1939 : ur film (daou en holl)

* 1931 : Fra Diavolo, sevenet gant Mario Bonnard.

#### 1940-1949 : unnek film (trizek en holl)

* 1942 : L'Homme qui joue avec le feu, sevenet gant Jean de Limur.
* 1943 :
** Goupi Mains Rouges gant Jacques Becker,
** Les Mystères de Paris gant Jacques de Baroncelli.
* 1944 : Cécile est morte gant Maurice Tourneur.
* 1945 :
** Le Mystère Saint-Val gant René Le Hénaff,
** Naïs gant Raymond Leboursier.
* 1946 : Tant que je vivrai gant Jacques de Baroncelli (eil film a-gevret).
* 1947 :
** La Colère des dieux gant Karel Lamač,
** La Kermesse rouge gant Paul Mesnier.
* 1948 :
** Le Destin exécrable de Guillemette Babin gant Guillaume Radot,
** L'Armoire volante gant Carlo Rim.

#### 1950-1959 : daouzek film (pemp warn-ugent en holl)

* 1950 :
** Dieu a besoin des hommes, sevenet gant Jean Delannoy,
** Meurtres ? gant Richard Pottier.
* 1951 :
** Caroline chérie gant Richard Pottier (eil film a-gevret),
** Messalina gant Carmine Gallone.
* 1952 : Coiffeur pour dames gant Jean Boyer.
* 1953 : Femmes de Paris gant Jean Boyer (eil film a-gevret).
* 1954 : Proibito gant Mario Monicelli.
* 1955 : Nana gant Christian-Jaque.
* 1956 : Voici le temps des assassins gant Julien Duvivier.
* 1958 :
** Cargaison blanche gant Georges Lacombe,
** L'Eau vive gant François Villiers,
** Prisons de femmes gant Maurice Cloche.

#### 1960-1969 : pevar film (nav warn-ugent en holl)

* 1962 : Le Diable et les Dix Commandements er rann Un seul dieu tu adoreras, sevenet gant Julien Duvivier (eil film a-gevret).
* 1963 :
** Codine gant Henri Colpi,
** Kriss Romani gant Jean Schmidt.
* 1965 : Par un beau matin d'été gant Jacques Deray.

## Liamm diavaez

* Germaine Kerjean war Internet Movie Database

## Notennoù ha daveennoù

* ↑ Ar re c'hoariet gant ar gComédie-Française en o zouez.
# Germania

Germania eo an anv roet en Henamzer, d'ur rann eus Europa a oa e-maez ar bed roman, er reter d'ar Roen hag en hanternoz d'an Danav, hag en em lede er reter war-zu ar Vistula.

## Germania ar Romaned

Ne glot ket tachenn Germania gozh gant hini Alamagn hiziv, evel ne glot ket Galia gant Bro-C'hall. Daoust da se ez eus douaroù boutin dezho.
Germania Magna pe Magna Germania pe Germania Ulterior (« Germania vras ») a veze graet eus an douaroù na oant ket bet aloubet gant ar Romaned, etre an IIvet kantved kent JK hag ar VIvet kantved : an douaroù er c'hreisteiz da aod Mor an Hanternoz hag ar Mor Baltel, en hanternoz d'an Alpoù, etre Roen ha Vistula. Poblet an douaroù-se gant Germaned.
En o c’hichen e oa douaroù all a oa annezet gant Germaned ivez nemet aloubet e oant bet gant ar Romaned : mont a raent d’ober ar proviñsoù anvet Germania Inferior, Germania Superior, Raetia ha Noricum. Meur a wech e klaskas ar soudarded roman mont pelloc’h er reter d’ar Roen, en aner avat. Ar C’hermaned, diouzh o zu, a oa kustum da dagañ ar c’hreñvlec’hioù roman e proviñsoù Germania Inferior ha Germania Superior.
* Germania inferior (Germania Izel) a oa enni douaroù war ribl kleiz ar Roen, en hanternoz da v-Bonn, er reter d’ul linenn a dape eus andon ar stêr Oise da Antwerpen (tammoù eus Alamagn, an Izelvroioù ha Belgia hiziv).
* Germania superior (Germania Uhel) a oa enni douaroù war ribl kleiz ar Roen ivez, met er c’hreisteiz da v-Bonn (hiziv Rheinland-Pfalz, Elzas, Franche-Comté, tammoù eus Suis hag eus Bourgogn).
Annezidi Germania Magna a voe disheñvel o emdroadur diouzh hini ar pobloù german ha kelt a oa dindan levezon ar Romaned. Met etrezo hag ar proviñsoù roman amezek e voe atav eskemmoù kenwerzhel. Ha dre-se e voe liammoù sevenadurel etre an Impalaeriezh roman hag ar C’hermaned a oa er reter d’ar Roen hag en hanternoz d’an Danav.
An emgann brudetañ etre Germaned ha Romaned a c’hoarvezas er bloavezh 9 goude J.K. e-kichen ar pezh zo bremañ Kalkriese etre kêrioù Osnabrück ha Damme. En emgann-se e voe trec’h ar penn-brezel german Arminius, pa zistrujas gant e arme tri lejion roman renet gant Publius Quinctilius Varus : 15.000 soudard roman a voe lazhet eno. Gwall skoet e voe an Impalaeriezh roman gant ar c’heloù, pa oant boas da drec’hiñ ar pobloù all er brezelioù.

## Pennadoù kar

* Impalaeriezh santel roman german
# Germain-François Poullain de Saint-Foix

Germain-François Poullain de Saint-Foix, ganet e Roazhon d'ar 5 a viz C'hwevrer 1698, ha marvet d'ar 25 a viz Eost 1776, a oa ur soudard ha skrivagner breizhat.
Breur e oa da Auguste-Marie Poullain-Duparc, gwiraour e Roazhon. Betek e c'hwec'h vloaz ha tregont e voe mousketaer, ha perzh a gemeras en emgann Guastalla, e Piemonte, en 1734. Neuze e kuitaas an arme hag e prenas ur garg a vestr doureier ha koadoù, e kêr Roazhon.
A-raok se avat, e 1721, en devoa embannet ur gomedienn, Pandore. En 1740 e reas e soñj skrivañ pezhioù, ha mont a reas da Bariz da chom ha da sevel pezhioù evit ar c'hoariva, hag un tamm brud a dapas eno. Un ugent komedienn a savas, didalvoud hiriv.

## Tabuter

Prim e oa Poullain de Saint-Foix da glask tabut, ha ken brudet e oa evel duveller ha ma oa evel saver komediennoù. Un deiz e oa er c'h-Café Procope, pa deuas ur gward-ar-roue da c'houlenn ur banne kafe dre laezh, hag un dorzhig vara. Ha Saint-Foix da estlammañ : « Voilà un fichu dîner ! » (Sed aze ur c'hozh tamm merenn!), hag evit bezañ sur da vout klevet mat ec'h adlavaras kement-se meur a wech, ma skuizhas ar gward, ma savas imor dezhañ, ha ma kinnigas un duvell. En em gannañ a rejont, gloazet e voe Saint-Foix, ma laoskas : « M’eussiez-vous tué, vous n’en auriez pas moins fait un mauvais dîner. » (Hag ho pije lazhet ac'hanon, ho pije graet ur verenn fall koulskoude.)
Troioù all a c'hoarvezas c'hoazh.
E 1764 e voe anvet da istorour Urzh ar Spered-Santel.

## Oberennoù

* Pandore (1721)
* Lettres d’une Turque à Paris (1730), doare dreveziñ d'al Lettres Persanes gant Montesquieu - Adembannet e 1732 evel Lettres de Nedim Koggia, hag e 1760 evel Lettres turques
* L’Oracle (1740)
* Deucalion et Pyrrha (1741)
* L’Île sauvage (1743)
* Le Sylphe (1743)
* Les Grâces (1744)
* Julie (1746)
* Egérie (1747)
* Les Veuves turques (1747)
* Les Métaphores (1748)
* La Colonie (1749)
* Le Rival supposé (1749)
* Les Hommes (1753)
* Essais historiques sur Paris, 5 levrenn (London, 1754–1757)
* Le Financier (1761)
* Origine de la Maison de France (1761)
* Histoire de l’Ordre du Saint-Esprit (1767)
* Lettres au sujet de l’homme au masque de fer (1768)
# Germaine

Germaine zo un anv-badez gallek roet d'ar merc'hed.

## Gerdarzh

Diwar an anv Germain, roet d'ar baotred.

## Yezhoù all

* Germana, en italianeg ha spagnoleg

## Tud

* Germaine de Foix
* Anne-Louise Germaine Necker, baronez Staël-Holstein, anavezet evel Madame de Staël ( 1766 -1817), romantourez suis.
* Germaine Coty, (1886 -1955), pried René Coty, politikour gall.
* Germaine Tillion
* Germaine de France ( 1891 - 1974) aktourez c'hall.
* Germaine Gardey (1904-1995), livourez c'hall
* Germaine Kerjean (1893-1975), aktourez (c'hoariva, sinema ha skinwel) c'hall.

#### Lec'hioù

* Germaine, kumun c'hall en Aisne
* Germaine, kumun e Marne
* Germaines, e Haute-Marne

## Film

* Germaine, anv gallek ur pezh-c'hoari hag ur film flandrezek, Groenten uit Balen, gant Walter van den Broeck.
# Germania (disheñvelout)

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Germania e oa anv latin ar broioù war lez dehou ar Roen.

## Istor
### Impalaeriezh roman

* Germania, bro ar C'hermaned
* Germania Magna,
* Germania Inferior,
* Germania Superior,
* Germania Prima,
* Germania Secunda,
* Germania Slavica

### Traoù all

* Germania de Mallorca, emsavadeg er XVIvet kantved e Mallorca.

## Lennegezh

* Germania, gant an istorour roman Tacitus.

## Arz

* Gwelout Germania (alegorienn).

## Sonerezh

* Germania (opera), c'hoarigan gant Alberto Franchettia e 1902.

## Tisaverezh

* Welthauptstadt Germania, raktres tisavadurel gant Adolf Hitler ;

## Lec'hioù
### Stadoù-Unanet

* Germania, New Jersey,
* Germania, Texas, E Midland County
* Germania, Wisconsin,
* Germania, Marquette County, Wisconsin,
* Emblem, Wyoming, anvet ivez Germania.

## Pennadoù kar

* Britannia
* Francia
* Marianne
# Germania (levr)

De origine et situ Germanorum ("Diwar-benn orin ha lec'hiadur ar C'hermaned" e brezhoneg) eo titl leun al levr skrivet gant an istorour roman Gaius Cornelius Tacitus, anavezet ivez gant an titl Germania. Ul levr diwar-benn ar pobloù german eo hag embannet e voe er bloavezh 98, e-pad ren an impalaer Trajan.
Un daolenn resis ha talvoudus eo al levr eus boazioù buhez ar pobloù german hag eus douaroniezh ar broioù annezet ganto. Keñveriañ a reer ennañ, alies, perzhioù ha boazioù mat ar C'hermaned ouzh re ar Romaned da vare ar Republik, a-raok donedigezh an Impalaeriezh hag he boazioù fall.
Daoust m'eo talvoudus e skrid e ranker lavaret ne oa ket bet Tacitus e-unan o veajiñ e Germania. Dont a ra ar ouiziegezh zo en e levr eus diskrivadurioù graet gant tud all, eus skridoù Plinius an Henañ da skouer.

## Liammoù diavaez

* De origine et situ Germanorum (Germania) (Wikimammenn, e latin)
* Tacitus on Germany (troidigezh e saozneg eus De origine et situ Germanorum)
# Germaned

Ar C'hermaned (eus ar ger latin germanus, diasur ar gerdarzh anezhañ) a oa pobloù indezeuropat diazezet en Europa an Norzh.
O c'hentistor a dremenas e douaroù anvet Germania e latin, ha Thule (ger gresianek evit lec'hlenn pe hanternoz Alamagn), pe aodoù ar Mor Du, evel Goted an Danav.

## Pobloù german

| Alemanned Angled Bataved Burgonded Franked Goted Ostrogoted Vizigoted Juted Lombarded Saksoned Sueved Tungred Vandaled | Astenn ar C'hermaned | Pobloù german er Iañ milved kent JK. |
# Irmgard Möller

Irmgard Möller (pe Irmgard Moeller, 13 a viz Mae 1947 e Bielefeld) a zo un alamanez a gemeras perzh e Rote Armee Fraktion azalek 1971. Kelenner e oa he zad. A-raok bezañ ezel eus RAF e stagas gant studioù alamanek.

## Ezel eus RAF

En RAF e oa he ferzh aozañ ha kenurzhiañ kement taol aozet e korn-bro Stuttgart.
* D'an 12 a viz Mae 1972 ez eas Irmgard Möller hag Angela Luther da di ar boliserien en Augsburg. Ganto e oa malizennoù. Leuskel a rejont danvez-tarzh en 3de hag er 4re estaj hag ez ejoint kuit. Da 12e15 e tarzhas ar bombezennoù : gloazet e voe pemp poliser ha distrujet lein ar 4re estaj.
* Soñjal a reer e kemeras perzh en ur gwalldaol all d'ar 24 a viz Mae 1972. Möller a vije bet unan eus an daou zen a laoskas kirri danvez-tarzh enno e diazlec'h servijoù-spiañ SUA e Campbell Barracks e Heidelberg. Lazhet e voe tri soudard (Ronald Woodward, Charles Peck ha Clyde Bonner) ha gloazet e voe pemp soudard all.
* D'an 8 a viz Gouere 1972 e voe harzet ha kondaonet d'an toull-bac'h gant ul lez eus Hamburg. Da doull-bac'h Stammheim e voe kaset.

## Bac'het ha klask en em zistrujañ

Diwar rentaoù-kont an toull-bac'h ma oa e lenner e klaskas en em zistrujañ (taolioù kontell) d'an 18 a viz Here 1977. Diwar holl izili RAF bac'het d'ar mare-se ez eo an hini nemeti a chomas bev. Soñjal a reer o doa savet un emglev en em zistrujañ en toull-bac'h. Izili all RAF evel Andreas Baader, Gudrun Ensslin ha Jan-Carl Raspe a varvas dre en em grougañ pe dre armoù-tan. Da vare an Diskar-amzer alaman e voe kalz divizoù pa'z embannas an dud a save a-du gant RAF e oa dibosupl en em lazhañ e toulloù-bac'h ken evezhiet. A-viskoazh he deus Irmgard Möller lavaret n'he doa ket klasket en em zistrujañ ha ne oa bet tamm emglev ebet e-touez izili RAF evit aozañ un emlazh a-stroll.
E 1995 e voe dieubet Möller. E Hamburg emañ o chom abaoe 2006.

## Notennoù

* ↑ Kurzbiografie: Irmgard Möller - Infos zur Rote Armee Fraktion (RAF)
* ↑ https://web.archive.org/web/20100328044416/http://www.baader-meinhof.com/resources/terms/DeathNight.html
# Irma (Lombardia)

Irma zo ur gumun en Italia, e proviñs Brescia e Lombardia.
# Irma Bandiera

Irma Bandiera (1915-1944) a oa ur bartizanez italian yaouank eus kêr Bologna, boureviet ha fuzuilhet gant ar faskourien.
# Irma Chilton

Irma Chilton :
| Obererezh | Skrivagnerez |
| Ganedigezh | d’an 12 a viz Du 1930 e Llwchwr, Bro-Gembre |
| Marv | d’ar 1añ a viz Kerzu 1990 |
| Yezh skrivañ | kembraeg, saozneg |
| Oberennoù pennañ ||
| Priz Tír na nÓg ||
| kemmañ |
Irma Chilton, ganet Mair Elizabeth Irma Evans (1930–1990), zo ur skrivagnerez kembraek evit ar yaouankiz. E saozneg he deus bet skrivet ivez. Ul levr ganti zo bet lakaet e brezhoneg.
Ganet e oa Irma Chilton e Casllwchwr e Sir Forgannwg.

## Oberennoù
### E kembraeg

* Cusanau (Llyfrau'r Dryw, 1968)
* Byd Fuller a storïau eraill (Llyfrau'r Dryw, 1970) – cyfieithwyd i'r Norwyeg - Nynorsk - a'u cyhoeddi fel Grøn Pest yn 1978
* Rhwng Cwsg ac Effro (Christopher Davies, 1975)
* Mêt i Bompo (Christopher Davies, 1975)
* Breichled Modlen (Christopher Davies, 1977) – Nofel Arobryn Eisteddfod Powys 1975
* Storïau Irma Chilton (Christopher Davies, 1978)
* Y Llong (J.D.Lewis/Gomer, 1979)
* Yr Iâr Goch a storïau eraill i'w darllen i blant meithrin (Gwasg Gwynedd, 1980)
* Y Syrcas a storïau eraill (Gomer, 1980)
* Y Cwlwm Gwaed a storïau eraill (Gomer, 1981)
* Tomen y Bwlch (Gomer, 1982)
* Prynu Poli (Dref Wen, 1982)
* Achub y Llwyth (Gomer, 1983)
* Y Peiriant Amser (Gomer, 1983)
* Y Wobr (Gomer, 1984) – Enillydd Cystadleuaeth Genedlaethol CBAC 1982
* Y Teganau ar y Silff (Dref Wen, 1984)
* Y Dyn wrth y Llyw, addas. ar gyfer Cyfres y Fodrwy dan yr enw Mair Dafydd
* Cariadon (Yr Urdd, 1985)
* Anturiaethau Chwanwen (Dref Wen, 1985)
* Cyffro Cloë (Gomer, 1986)
* Eurog (Gomer, 1986)
* Dysgu Gyrru a Helyntion Eraill (Gomer, 1987)
* Capten y Gang (Gomer, 1987)
* Bwrw Swyn (Gomer, 1987)
* Y Trap a storïau eraill, gwahanol awduron yn cynnwys Irma Chilton (Cyhoeddiadau Mei, 1987)
* O'r Dirgel - storïau ias ac arswyd, gwahanol awduron yn cynnwys Irma Chilton, gol Irma Chilton (Gomer, 1987)
* Liw (Gomer, 1988)
* Mochyn Gwydr(Gomer, 1989)
* Straeon yr Aelwyd (Gomer, 1989)
* Parti Da! (Gomer, 1989)
* Straeon i Godi Gwallt (Gomer, 1990)
* Cip ar y Goleuni (Gomer, 1990)
* Ffiwsi...Be? (Dref Wen, 1990)
* Jaff (Gomer, 1990)
* 'Fi Bia' Smotyn!' (Gomer, 1990)
* Y Tywysog a'r Ogof, Frances Thomas addas. Irma Chilton (Gomer, 1990)
* 5 Stryd y Bont (Gomer, 1991)
* Dannodd Babadrac (Gomer, 1991)
* Eli, (gyda Ruth Hamnett) (Gomer, 1992)
* Ar Goll (CBAC, 2000)
* Ar Fore Oer (CBAC, 2000)
* Dylan yn Siarad Dwli (CBAC)
* Fi Biau'r Tŷ Yma (CBAC, 2000)

### E saozneg

* Take Away the Flowers & Fuller's World (Heinemann, 1967)
* String of Time (Pan Macmillan, 1968) – ail-gyhoeddwyd yn UDA gan Scholastic dan yr enw Nightmare gan "I.M. Chilton"
* Goldie (Hamish Hamilton, 1969)
* The Time Button (Hamish Hamilton, 1970)
* Strangers Up the Lane (Hamish Hamilton, 1970)
* The Lamb (Macmillan, 1973)
* The Hundred (Macmillan, 1974)
* Club Books: Set 4. Remedial Readers (Littlehampton, 1975)
* The Magic Cauldron and other Folktales (Christopher Davies, 1976)
* A Spray of Leaves (Macmillan, 1977)
* The Witch (Macmillan, 1979)
* The Killer (Littlehampton, 1980)
* Soul Ship (Cassell, 1980)
* Flash (Cassell, 1981)
* The Prize (Barn Owl Press, 1983)
* A Glimmer of Light (Pont Books, 1992)

### E brezhoneg

* Ar Peroked, An Here. Troet gant Mikael Madeg.